Manana wil ‘moue oprol’ by Madibaz | Netwerk24
Manana wil ‘moue oprol’ by Madibaz
Deur Michael Green 30 Oktober 2018 13:41
Die oud-Springbok Thando Manana is vasbeslote om van die Madibaz weer ’n krag in universiteite-rugby te maak.
Thando Manana / Foto: Gallo Images
Manana is die afgelope Vrydag tot president van die Madibaz-rugbyklub verkies.
“Jy kry die ouens wat net praat en niks doen nie. Ek wil nie as een van hulle bekend staan nie,” sê Manana.
“Die hoofdoel is om die Madibaz weer in die Varsitybeker-reeks te kry. Dit is belangrik dat ons ’n sterk universiteitspan moet hê.
“Die universiteit het deur die jare baie spelers vir die Oostelike Provinsie gelewer en ons moet seker maak dat dit weer gebeur.”
Manana sê hy is selfs bereid om sy moue op te rol en die afrigters te help.
“Ek is bereid om my hande vuil te maak om suksesvol te wees. Ek wil ’n vaderfiguur vir die jong spelers wees,” sê hy.
Manana voel sterk daaroor dat belowende spelers in die OP gehou moet word.
“Om weer ’n akademie op die been te kry, is noodsaaklik,” sê hy.
“Ons almal in die OP moet saamwerk om dit reg te kry. Ons by die Madibaz sal beslis luister na die OP Rugbyunie se planne ten opsigte van die akademie en hopelik sal ons kan saamwerk om ’n sukses daarvan te kan maak.”
Meer oor: Thando Manana | Varsitybeker | Madibaz
Oud-Bok op kortlys vir OP-bestuurspos
‘Kortsigtige’ Jake ontstel Manana
Manana werp lig op lewe van ’n swart Bok